**A remény és gyógyulás otthonai**

Missziós szolgálat: A remény és a gyógyulás otthonai

Ez a program azt a célt szolgálja, hogy otthonunk ajtaját kitárjuk szomszédaink előtt, hogy közösséget alkossunk és tanuljunk. Ebben a nagyon nehéz időben, amikor annyi reménytelen ember van, otthonunk olyan hely lehet, ahol a szomszédok, a családtagok és barátok összegyűlnek, hogy egymással megosszák a REMÉNY és GYÓGYULÁS szavait, s így lelkileg és érzelmileg egyaránt feltöltődjenek. Így alakulnak ki a nők közötti barátságok, így kaphatunk/adhatunk reményt, gyógyulást és bátorítást; és a törődés iránti szükségletünk is teljesül.

Kinek van szüksége reményre?

* a szomszédodnak
* a barátodnak
* a betegeknek
* a csüggedőknek
* a működésképtelen családoknak
* akiknek mély fájdalma van
* a hajléktalanoknak
* a munkanélkülieknek
* és másoknak

„A nők éppúgy, mint a férfiak szorgalmasan dolgozhatnak azon, hogy ott rejtsék el az igazságot, ahol az kifejtheti munkáját és eredménye nyilvánvalóvá lehet. A válságos időben is elfoglalhatják szolgálati helyüket, és az Úr dolgozni fog általuk. Ha a kötelességtudat fűti őket, és Isten Lelkének befolyása alatt munkálkodnak, akkor rendelkezni fognak azzal az önuralommal, ami a mai időre szükséges. A Megváltó jelenlétének fényét fogja árasztani ezekre az önfeláldozó nőkre, és annyi erőt ad nekik, ami túlszárnyalja a férfiak erejét. Olyan munkát tudnak elvégezni családjukban, amit a férfiak nem tudnak; olyan munkát, ami az emberek legbensőbb lényét érinti meg. Közel tudnak férkőzni azok szívéhez, akiket a férfiak nem tudnak elérni. Szükség van a szolgálatukra! A tapintatos és alázatos nők nagyszerű munkát végezhetnek, s hirdethetik az igazságot az embereknek otthonaikban. Isten Igéje így elvégzi majd kovászként a munkáját, és hatására egész családok fognak megtérni” (*Testimonies for the Church*, 9. köt., 128-129. o.).

**Hogyan kelthetek érdeklődést az emberekben?**

1. Ebben a szolgálatban megnyitjuk otthonunkat a környezetünkben élő lányok és asszonyok előtt. Kis csoportokban dolgozunk (1-15 fő). A cél az, hogy tartós kapcsolatokat alakítsunk ki, és tudjunk beszélni ismerőseinknek Jézusról.

2. Hívjunk meg nőket az otthonunkba, vagy más vallásilag semleges helyre (ha lehetséges).

3. Szolgáljunk fel egy könnyű ebédet vagy vacsorát (ez szabadon választható).

4. Mondjuk el személyes bizonyságtételünket arról, hogy mit tett Jézus az életünkben.

5. Hívjuk meg őket, hogy vegyenek részt a nyolc állomásból álló utazáson, amelynek címe: „A remény és gyógyulás otthonai”.

6. Magyarázzuk el, hogy ez egy folytatásos program, amiben minden nyolc hetes periódus után szünetet tartunk. (A hetek száma szabadon választható. Alkalmazkodjunk a meghívottak napirendjéhez, illetve programjaihoz!)

**Hogyan szervezzem meg a programot?**

1. Válasszunk ki egy témát, ami nyolc héten keresztül tart. Vonjuk be a csoport tagjait is, hogy ők segítsenek olyan témát választani, ami illeszkedik szükségleteikhez. Lehetséges témák: egészség, lelki fejlődés, család, gyermeknevelés, kommunikáció, stb.

2. Használhatunk DVD, PowerPoint sorozatokat, nyomtatott leckéket, vagy egyéb médiát az összejöveteleken.

3. Hívjunk meg előadókat is a különböző témákhoz, ha szükséges. Nem muszáj mindig egy személyben vezetnünk az alkalmakat.

4. A téma bemutatása ne tartson 30 percnél tovább.

5. Egy rövid szünetet követően egy 30 perces beszélgetést folytassunk.

6. A kiscsoportos összejövetel teljes ideje ne legyen hosszabb egy óránál. (Az időtartam persze igény szerint változtatható, de ne felejtsük el, hogy dolgozó nőkről vagy kisgyermekes anyukákról van szó, akik nem maradhatnak ki túl sokáig.)

7. Az alkalom végén mindig mondjunk egy rövid imát!

**Hogyan folytathatom hosszabb időn át a programot?**

1. Amikor véget ér egy nyolchetes sorozat, akkor néhány hét szünet következik. Aztán kezdjük újra egy másik témával, ami érdekli a csoportot.

2. Hogy évente hány ilyen nyolchetes alkalmat tartunk, az szabadon választható. Pl.: három vagy hathavonta egyszer. Minden csoportvezető alakítsa ki saját tervét!

Hasznos segédanyagok:

* Jelen anyagunk, amelyet Julian Melgosa írt
* *Nők a Bibliában és Én című Bibliatanulmány sorozat (mindkét anyag letölthető a www.adventista.hu honlapról a Női Szolgálatok Osztálya fül alatt)*
* Angolul tudóknak:
* *Celebrations* by GC Health Ministries
* *Journey of Joy*  Bible Study Series by NADWM
* *Bible Studies for Busy Women* by GCWM
* Egyéb anyagok, amelyeket a divíziónk illetve uniónk készít

*A remény és gyógyulás otthonai* szolgálat áldásai:

* Mély és tartós kapcsolatokat alakíthatunk ki a környezetünkben élő lányokkal, asszonyokkal, és segíthetünk nekik, hogy megismerjék Jézust azáltal, hogy teljesítjük szükségleteiket.
* Erősebb lesz a szomszédság lelki ereje és összetartása, mert a nők választ kapnak aggodalmaikra.
* Saját hitünk is erősödik, miközben szolgálunk és bizonyságot teszünk.
* Gyülekezetünk is erősebb lesz, mert új barátaink lesznek.

Különleges napok a Női Szolgálatok Osztályánál:

Március első szombatja: Nemzetközi imanap

Június második szombatja: Női Szolgálatok napja

Augusztus negyedik szombatja: **enditnow** nap

A Női Szolgálatok Osztályának honlapjáról letölthető bármely speciális nap forrásanyaga:

[www.adventistwomensministries.org](http://www.adventistwomensministries.org/)

További információk:

[www.adventistwomensministries.org](http://www.adventistwomensministries.org/)

[wwwHYPERLINK "http://www.whiteestate.org/".HYPERLINK "http://www.whiteestate.org/"whiteestateHYPERLINK "http://www.whiteestate.org/".org](http://www.whiteestate.org/)

[http://www.health20-20.org](http://www.health20-20.org/)

[www.adventsource.org](http://www.adventsource.org/)

[www.winwellness.org](http://www.winwellness.org/)

[www.asiministries.org](http://www.asiministries.org/)

[www.nadwm.org](http://www.nadwm.org/)

[www.takingcharge.com.au/health](http://www.takingcharge.com.au/health)